open-index/open-wikipedia-markdown huggingface dataset:
Суздаль

**Су́здаль** () — горад (з 1778 года) у Расіі, адміністрацыйны цэнтр Суздальскага раёна Уладзімірскай вобласці. Насельніцтва 11,0 тыс. чалавек (2005). Размешчаны на рацэ Каменка, прытоку ракі Нерлі, за 26 км на поўнач ад Уладзіміра.

Суздаль — горад-запаведнік, уваходзіць у Залатое кальцо Расіі, ва Уладзіміра-Суздальскі гісторыка-мастацкі і архітэктурны музей-запаведнік.

Аснову эканамічнай актыўнасці ў горадзе складаюць галіны, арыентаваныя на прыём і абслугоўванне турыстаў: гасцінічны бізнес, грамадскае харчаванне і т. п. У горадзе працуюць прадпрыемствы: швейная фабрыка, прадпрыемствы харчовай прамысловасці, па вытворчасці тавараў культурна-бытавога і гаспадарчага прызначэння. Моцна развіта агародніцтва.

Вялікая колькасць архітэктурных помнікаў: Суздальскі Крэмль, манастыры (Спаса-Яўфім’еў, Пакроўскі, Аляксандраўскі, Рызапалажэнскі, Васільеўскі), Ансамбль гандлёвай плошчы, помнікі пасаду і шмат іншых, уключаючы помнікі драўлянага дойлідства. У горадзе каля 30 цэркваў.

## Насельніцтва 
## Вядомыя ўраджэнцы і жыхары 
* Дзмітрый Іванавіч Вінаградаў (1720—1758) — хімік, заснавальнік вытворчасці фарфору ў Расіі.

## Гл. таксама 
* Суздальска-Ніжагародскае княства

## Крыніцы 
## Літаратура 
* 
* 
* 
* 
* 

## Спасылкі 
* Фатаграфіі Суздаля
 

Катэгорыя:Гарады Уладзімірскай вобласці
Катэгорыя:Залатое кальцо Расіі
Анна (гурт)

**Анна** — украінскі рок-гурт. Выконвае песні ў жанрах рэпкор ды ню-метал.

Гурт заснаваны 12 кастрычніка 2002 года ў Львове. Вакаліст Віктар Навасёлаў і гітарыст Юры Падцаркоўны, якія тады гралі разам у групе «Misery», вырашылі сабраць калектыў з мэтай граць іншую музыку. Да іх далучыўся ўдарнік Вадзім Баюк і басіст Міхась Сала. Ужо 1 лютага 2003 года адбыўся дэбют гурта ў мясцовым рок-клубе «Фіра». Канцэртная дзейнасць гурта працягнулася ў гарадах Цярнопаль, Івана-Франкоўск ды Кіеў. Улетку 2003 году быў запісаны дэма-альбом пад назвай «Проба», які не выдаваўся з прычыны нізкай якасці запісу.

Узімку 2004 году з-за творчых меркаванняў гурт пакінуў Юры Падцаркоўны. Праз нейкі час яго замяніў гітарыст Сяргей Несцярэнка (экс-удзельнік «Годо», «Базука Бенд», «Кула»).
З прыходам Сяргея гурт дужа змяніўся — са старога матэрыялу засталося толькі некалькі песень.

Музыкі ізноў завіталі ў студыю, для таго каб запісаць новы матэрыял. Першыя поспехі пачаліся вясной 2004 года. «Anna» стала фіналістам фестывалю «Перлини Сезону 2004» у г. Запарожжа. Потым, улетку, фіналістам фестывалю «Інший Вимір 2004». Гэты фестываль даў магчымасць зрабіць у г. Івана-Франкоўск прафесійны запіс дзвюх песень, якія ўвайшлі ў зборнік «Інший Вимір». У кастрычніку таго ж года гурт запрасілі на гала-канцэрт фестывалю «Нів-Року 2004». Агулам у 2004 годзе музыкі адыгралі каля 50 канцэртаў па ўсёй Украіне.

16 чэрвеня 2005 года ў львоўскім клубе «Лялька» адбыўся першы ў гісторыі «Анна» сольны канцэрт.

Пасля перамогі ў фестывалі «Тарас Бульба 2006» гурт запісаў сваю першую паўнавартасную кружэлку — *«Karmatrash»*, якую прэзентаваў канцэртам у Львове 9 сакавіка 2008 года. На прэзентацыі альбома «Анна» выступала разам з іншым украінскім альтэрнатыўным бэндам — «ТОЛ», з якім музыкі цесна супрацоўнічаюць.

## Дыскаграфія 
### Студыйныя альбомы 
* *Проба* (2003) (не выдаваўся)
* *Сприймай Мене* (2006) (EP)
* *Карматреш* (2008)
* *Срібна змія* (2010)
* *Перетинай За Гранню Грань* (EP, 2018)

### Сінглы 
* *Карматреш* (2008)
* *Ствердження* (2010)
* *Гімн замурованих»* (2012)
* *Ненаситні»*(2015)
* *Виродок* (2015)
* *Не Згасай (2018)*

### Відэа 
## Крыніцы 
## Спасылкі 
* Афіцыйны сайт 
* [Афіцыйны MySpace(https://be.wikipedia.org/wiki/MySpace) гурта]

Катэгорыя:Рок-гурты Украіны
Катэгорыя:Музычныя калектывы, якія з’явіліся ў 2002 годзе
Катэгорыя:Музычныя калектывы паводле алфавіта
Каштоўная папера

**Каштоўная папера** — дакумент усталяванай формы і з пэўнымі абавязковымі рэквізітамі, які дае ягонаму ўладальніку права на маёмасць, грашовыя сумы або даходы. Такія правы не могуць быць рэалізаваныя або перададзеныя іншай асобе без наяўнасці гэтага дакумента. Каштоўныя паперы могуць быць аб’ектам куплі-продажу.

## Класіфікацыя 
Каштоўныя паперы можна класіфікаваць паводле іх функцый і прыкмет.

Паводле правоў, якія яны надаюць каштоўныя паперы бываюць:

* **грашовыя паперы** — гэта аблігацыі, вэксалі, чэкі і пад.
* **таварныя паперы** — гэта канасаменты, складскія пасведчанні і пад.
* а таксама паперы на права **ўдзелу** ў пэўнай арганізацыі (кампаніі, карпарацыі і г.д.) — гэта акцыі, сертыфікаты на акцыі, карыстальніцкія пасведчанні і пад.

Паводле спосабу легітымацыі ўладальніка бываюць:
* **паперы на прад’яўніка** — уладальнікам паперы прызнаецца асоба, якая трымае такую паперу,
* **імянныя паперы** — уладальнікам прызнаецца асоба, імя якой пазначана ў каштоўнай паперы,
* **ордарныя паперы** — уладальнік можа быць зменены шляхам запісу імя новага ўладальніка на адваротным боку паперы — індасаменту.

## Літаратура 
* 
* 

Катэгорыя:Грамадзянскае права
Катэгорыя:Карпаратыўнае кіраванне
Вэксаль

**Вэ́ксаль** (ад  — *абмен*) — дакумент, які ўяўляе сабой пісьмовае абавязальніцтва даўцы вэксаля заплаціць трымальніку вэксаля адпаведную грашовую суму ў вызначаны час.

Форма вэксаля зацверджаная законам. Вэксаль павінен мець наступныя рэквізіты:
* Найменне «Вэксаль», уключанае ў тэкст дакументу
* Імя, рэквізіты даўцы
* Імя, рэквізіты трымальніка
* Сума абавязальніцтва
* Тэрмін выканання абавязальніцтва
* Месца выканання абавязальніцтва
* Дата і месца складання вэксалю
* Подпіс даўцы вэксалю

Існуе 2 віды вэксаляў:
* Просты вэксаль
* Пераводны вэксаль (тратта)

Па пераводным вэксалі плацельшчыкам з'яўляецца не даўца, а трэцяя асоба — *акцэптант* (звычайна такім выступляе Банк). Акцэптант прымае на сябе безумоўны абавязак заплаціць, ажыццяўляючы акцэпт. Да таго моманту ён не з'яўляецца абавязаным. Па сутнасці, пераводны вэксаль — пісьмовае паручэнне даўцы банку выплаціць трымальніку вэксаля азначаную суму ў азначаны тэрмін.

Да вэксалю адносяць таксама **камбіё** альбо **камбій**.

Катэгорыя:Каштоўныя паперы
Nokia 6681

**Nokia 6681** — трохдыяпазонны смартфон фірмы Nokia, аналаг мадэлі Nokia 6680, адрозніваецца адсутнасцю падтрымкі сеткі WCDMA і франтальнай камеры, больш яркімі каляровымі рашэннямі.

Пачатак выпуску — 1 квартал 2005.

Стэрэафанічны дынамік, струменевае відэа.

## Тэхнічныя характарыстыкі 
## Спасылкі 
* Апісанне на сайце Nokia
* Апісанне  на сайце onliner.by

Катэгорыя:Сотавыя тэлефоны Nokia
Чэк

**Чэк** (ад англ. cheque, check) — від каштоўнай паперы, грашовы дакумент строга усталяванай формы, які змяшчае нічым не абумоўлены прыказ чэкадаўцы — уладальніка рахунка (конта) — аб выплаце пэўнай асобе або прад’яўніку пададзенай на ім сумы грошай. Адклік чэку да заканчэння тэрміну для яго прад’яўлення недапушчальны.

## Рэквізіты 
Чэк павінен змяшчаць:
# найменне «чэк», уключанае ў тэкст дакумента;
# прыказ плацельшчыку выплаціць пэўную грашовую суму;
# найменне плацельшчыка і нумар рахунку, з якога павінен быць ажыццяўлены плацёж;
# валюта плацяжу;
# дата і месца складання чэку;
# подпіс чэкадаўцы.

## Аплота чэку 
Плацельшчыкам па чэку звычайна з’яўляецца банк, аднак у некаторых выпадках банк не абавязаны плаціць па чэку (напр., калі на чэку стаіць неразборлівы подпіс або калі чэк выпісаны на незабяспечаны банкаўскі рахунак (конт)).

Чэк звычайна валідны цягам пэўнага тэрміну (напр. 10 дзён).

## Класіфікацыя 
Чэк можа быць:
* **імянны** — выпісаным на пэўную, пазначаную ў тэксце чэку асобу;
* **на прад’яўніка** — выпісаны на фактычнага трымальніка чэку;
* **ордэрны** — выпісаны на нейкую асобу, але які можа быць перададзены.

Катэгорыя:Каштоўныя паперы
Аблігацыя

thumb|250px|right|Аблігацыя

**Аблігацыя** (ад  — абавязваюся) — від эмісійнай каштоўнай паперы (пазыковага абавязацельства), па якой яе эмітэнт абавязваецца выплаціць трымальніку фіксаваную суму капіталу ў пэўны момант у будучыні або выплачваць даход, памер якога загадзя ўсталяваны ў форме пэўнага чыншу — працэнту ад намінальнага кошту аблігацыі (у адрозненне ад акцыі, велічыня даходу па якой залежыць ад прыбытковасці прадпрыемства)

Калі аблігацыя прадаецца па цане, ніжэйшай за намінал, то даход па ёй складае згаданую розніцу і завецца дысконтам. Даход аблігацыі можа таксама выплачвацца ў форме выйгрышаў у спецыяльных накладах або аплатай купонаў.

## Эмітэнты 
Эмітэнтамі аблігацый выступае дзяржава, муніцыпалітэты або прыватныя прадпрыемствы.

## Тэрмін аплаты 
Аблігацыі з тэрмінам аплаты не болей за 5 год лічацца *кароткатэрміновымі*,

ад 6 да 15 год — *сярэднетэрміновымі*,

больш за 15 гадоў — *доўгатэрміновымі*.

## Класіфікацыя 
Класіфікацыя аблігацый адбываецца па некалькіх прынцыпах:

* **дзяржаўныя і прыватныя**
Дзяржаўныя аблігацыі выдаюцца дзяржавай ці муніцыпальнымі ўтварэннямі, прыватныя - прыватнымі банкамі, акцыянернымі таварыствамі і інш.

* '''імянныя і на прад'яўніка'''
Імянныя аблігацыі падлягаюць рэгістрацыі. Іхнім уладальнікам выдаецца сертыфікат, які сведчыць аб праве асобы на валоданне дадзенымі каштоўнымі паперамі. Аблігацыі на прад'яўніка адмыслова не ўлічваюцца, чынш па іх атрымоўваюць па купонным лісце, ад якога адразаюць адпаведны купон.

* **чыншавыя (працэнтныя) і бясчыншавыя (беспрацэнтныя)**
Па чыншавых аблігацыях даход выплачваецца ў форме пэўнага працэнту, уладальнік бясчыншавых мае права набыць адпаведныя тавары ці паслугі.

* **у свабодным абарачэнні і з абмежаваным колам абарачэння**

## Гандаль 
Аблігацыямі гандлююць на біржах па курсе, які залежыць ад даходу, чыншу, попыту і прапановы.

## Спасылкі 
* [Аблігацыя](http://encyclopedia.thefreedictionary.com/Bond+(finance))
* Тыпы аблігацый
* *Лаврушин О. И., Кабалкин А. Ю.* Облигация  // вялікая савецкая энцыклапедыя 

Катэгорыя:Грамадзянскае права
Катэгорыя:Карпаратыўнае кіраванне
Катэгорыя:Каштоўныя паперы
Вуліца Малініна (Мінск)

**Вуліца Малініна** — вуліца ў Ленінскім раёне Мінска. Названа ў гонар Міхаіла Сяргеевіча Малініна (1899—1960), удзельніка вызвалення Беларусі ад нацыстаў ў часы Другой Сусветнай, начальніка штаба 1-га Беларускага фронта.

## Спасылкі 
Катэгорыя:Вуліцы Мінска
Залатое кальцо Расіі

**Залато́е кальцо́ Расі́і** — сямейства турыстычных маршрутаў, якія праходзяць па старажытных рускіх гарадах, у якіх захаваліся ўнікальныя помнікі гісторыі і культуры Расіі, цэнтрах народных рамёстваў. Колькасць і склад гарадоў у пэўным маршруце можа быць розным. Гарады Залатога кальца належаць да шасці абласцей: Маскоўскай, Уладзімірскай, Іванаўскай, Кастрамской, Цвярской і Яраслаўскай.

У Залатое кальцо ўваходзяць восем асноўных гарадоў — Сергіеў Пасад, Пераслаўль-Залескі, Растоў Вялікі, Яраслаўль, Кастрама, Іванава, Суздаль і Уладзімір. Астатні спіс (Аляксандраў, Багалюбава, Гарахавец, Гусь-Хрустальны, Калязін, Кідзекша, Масква, Мурам, Палех, Плёс, Рыбінск, Тутаеў, Угліч, Юр’еў-Польскі і інш.) з'яўляецца дыскусійным.

Аўтар тэрміна — літаратар Юрый Бычкоў, які стварыў у 1967 годзе серыю аднайменных нарысаў для газеты «Савецкая Расія».

## Літаратура 
* Залатое кальцо Расіі //  С. 510.

## Спасылкі
Вуліца Матросава (Мінск)

**Вуліца Матросава** — вуліца ў Маскоўскім раёне раёне Мінска. Названа ў гонар Аляксандра Мацвеевіча Матросава (1924—1943), савецкага воіна-пехацінца, Героя Савецкага Саюза. У раёне вуліцы — прыватная забудова.

## Спасылкі 
Катэгорыя:Вуліцы Мінска
Вуліца Мачульскага (Мінск)

**Вуліца Мачульскага** — вуліца ў Фрунзенскім раёне Мінска. Названа ў гонар Рамана Навумавіча Мачульскага (1903—1944), аднаго з кіраўнікоў партызанскага руху ў Беларусі ў час Вялікай Айчыннай вайны, Героя Савецкага Саюза.

## Спасылкі 
* УЛИЦА ИМЕНИ… Мачульский   // Агенцтва «Минск-Новости»
* Мачульского  // Мінскае гарадское агенцтва па дзяржаўнай рэгістрацыі і зямельнаму кадастру

Катэгорыя:Вуліцы Мінска
Вуліца Мельнікайтэ (Мінск)

**Вуліца Мельнікайтэ** — вуліца ў Цэнтральным раёне Мінска. Названа ў гонар Марыі Іозаўны Мельнікайтэ (18 сакавіка 1923 — 13 ліпеня 1943), удзельніцы партызанскага руху ў Беларусі і Літве ў гады Вялікай Айчыннай вайны, Героя Савецкага Саюза.

## Славутасці 
* Дом 2 з’яўляецца адным з самых высокіх будынкаў у гэтай частцы Мінска (24 паверхі) і мае мянушку «флакон» па прычыне свайго знешняга падабенства на гэту рэч;
* на рагу вуліц Мельнікайтэ і Заслаўскай знаходзіцца мемарыял Яма.

## Спасылкі 
Катэгорыя:Вуліцы Мінска
Вуліца Міхайлава (Мінск)

**Вуліца Міхайлава** — вуліца ў Савецкім раёне Мінска. Названа ў гонар Барыса Аляксандравіча Міхайлава (1923—1944), удзельніка вызвалення Беларусі, Героя Савецкага Саюза.

## Спасылкі 
Катэгорыя:Вуліцы Мінска
Катэгорыя:Савецкі раён (Мінск)
Вуліца Макаёнка (Мінск)

**Вуліца Макаёнка** — вуліца ў Першамайскім раёне Мінска. Названа ў гонар Андрэя Ягоравіча Макаёнка (1920—1982), драматурга, народнага пісьменніка Беларусі. Пачынаецца ад праспекта Незалежнасці (на скрыжаванні — станцыя метро «Маскоўская»), у раёне дома № 7 вуліца робіць невялікі паварот, перасякае вуліцу Парніковая і дзіцячую чыгунку.

## Забудова 
### Няцотны бок 
* № 9 — Нацыянальная дзяржаўная тэлерадыёкампанія Рэспублікі Беларусь.
* № 13 — Рэспубліканскі шпіталь КДБ
* № 17 — Рэспубліканскі цэнтр медыцынскай рэабілітацыі і бальнеалячэння.
* № 19 — Мінскі завод безалкагольных напояў
* № 23 — ААТ «ММЗ імя С. І. Вавілава — кіруючая кампанія холдынгу БелОМА»
* № 29 — Мінскі гарадскі педагагічны каледж.

Мінск._Вуліца_Макаёнка._Белтэлерадыёкампанія_(01).jpg|Белтэлерадыёкампанія
Мінск. Вуліца Макаёнка (19).jpg|Рэспубліканскі шпіталь КДБ
Мінск. Рэспубліканскі цэнтр медыцынскай рэабілітацыі і бальнеалячэння (01).jpg|Рэспубліканскі цэнтр медыцынскай рэабілітацыі і бальнеалячэння

### Цотны бок 
* № 8 — Рэспубліканскі цэнтр экалогіі і краязнаўства.
* Забудова жылога квартала Vogue.
* № 12 — Рэспубліканскі цэнтр інавацыйнай і тэхнічнай творчасці.
* № 14 — Гімназія-каледж мастацтваў імя І. В. Ахрэмчыка.

Мінск. Рэспубліканскі цэнтр экалогіі і краязнаўства.jpg|Рэспубліканскі цэнтр экалогіі і краязнаўства
Мінск. Вуліца Макаёнка. Vogue (04).jpg|Будаўніцтва жылога комплекса Vogue
Мінск. Вуліца Макаёнка. Vogue і Рэспубліканскі цэнтр інавацыйнай і тэхнічнай творчасці.jpg| Рэспубліканскі цэнтр інавацыйнай і тэхнічнай творчасці
Мінск. Гімназія-каледж мастацтваў імя І. В. Ахрэмчыка (04).jpg|Гімназія-каледж мастацтваў імя І. В. Ахрэмчыка

## Азеляненне 
У канцы вуліцы размешчаны парк Чалюскінцаў і Цэнтральны батанічны сад НАНБ.

## Спасылкі 
Катэгорыя:Вуліцы Мінска
Вуліца Мележа (Мінск)

**Вуліца Мележа** — вуліца ў Савецкім раёне Мінска. Першапачаткова называлася **Турнірнай вуліцай**, у 1977 годзе названа ў гонар Івана Паўлавіча Мележа (1921—1976), народнага пісьменніка Беларусі. Вуліца пачынаецца ад скрыжавання вуліц Валгаградская — Я. Коласа — Лагойскі тракт, перасякае вул. Усходнюю і ўпіраецца ў вул. Л. Бяды. Забудова вуліцы ўяўляе сабой спалучэнне жылых дамоў і шматпавярховых бізнес-цэнтраў.

## Славутасці вуліцы Мележа 
* Бізнес-цэнтр «Парус» (Мележа, 1);
* НДІ «Дзяржстандарт» (Мележа, 3);

* Мемарыяльная дошка падпольшчыкам, устаноўленая ў 1983 годзе на доме № 4, размешчаным на месцы, дзе ў Вялікую Айчынную вайну быў дом (былая вул. Беламорская, 146), у якім знаходзілася канспіратыўная кватэра Мінскага камуністычнага падполля. Кватэру ўтрымлівалі камуніст Іосіф Дзмітрыевіч Будаеў і Уладзімір Аляксандравіч Будай. I. Дз. Будаеў узначальваў тэрытарыяльную партыйную арганізацыю на вул. Беламорскай, адначасова ваенную работу Варашылаўскага падпольнага РК КП(б)Б. На капспіратыўнай кватэры адбываліся сустрэчы сувязных, захоўваліся боепрыпасы, медыкаменты, папера, агітацыйная літаратура, фарбы, шрыфты.
* Мемарыяльная дошка на доме № 4 з надпісам: «У гэтым доме жыў герой Савецкага Саюза Барданаў Аляксандр Іванавіч» (з’явілася ў 2015 годзе).

## Спасылкі 
* Фотасесія вуліцы Мележа ў Мінску // Блог Андрэя Берастоўскага
* А. Берастоўскі, У. Валожынскі. Вуліца Мележа  // Минск старый и новый (фатаграфіі 2009, 2011, 2014 гг.)

Катэгорыя:Вуліцы Мінска
Катэгорыя:Савецкі раён (Мінск)
Вуліца Ляўкова (Мінск)

**Вуліца Ляўкова** — вуліца ў Кастрычніцкім раёне Мінска. Названа ў гонар Анатоля Максімавіча Ляўкова (1922—1943), удзельніка мінскага падполля ў гады Вялікай Айчыннай вайны.

## Спасылкі 
* Архітэктура вуліцы Ляўкова ў базе даных Рhotobuildings

Катэгорыя:Вуліцы Мінска
Вуліца Лабанка (Мінск)

**Вуліца Лабанка** — вуліца ў Фрунзенскім раёне Мінска. Названа ў гонар Уладзіміра Елісеевіча Лабанка (1907—1984), дзяржаўнага, партыйнага і ваеннага дзеяча БССР і СССР, Героя Савецкага Саюза.

## Спасылкі 
Катэгорыя:Вуліцы Мінска
Катэгорыя:Фрунзенскі раён (Мінск)
Уолтэр Кронкайт

**Уолтэр Кронкайт** (; 4 лістапада 1916 — 17 ліпеня 2009) — амерыканскі журналіст, вядучы на тэлеканале CBS. Кронкайт прыйшоў на CBS у 1950 годзе, вядучым навінавых выпускаў стаў у 1962 годзе. Неўзабаве атрымаў папулярнасць як «чалавек, якому давяраюць усе».

Яшчэ большую папулярнасць Кронкайту прынёс яго дакументальны фільм пра вайну ў В'етнаме, які ён зняў у 1968 годзе. У гэтым фільме журналіст заявіў пра неабходнасць вывесці амерыканскія войскі з краіны, бо ЗША гэтую вайну выйграць не змогуць.

Яму давялося асвятляць такія падзеі, як забойства прэзідэнта Джона Кенэдзі і змагара за расавую роўнасць Марціна Лютэра Кінга, Уотэргейцкі скандал, высадка касманаўтаў на Месяц, захоп закладнікаў у амерыканскім пасольстве ў Іране і шмат іншых.

Кронкайт спыніў весці навінавыя выпускі ў 1981 годзе, хоць да астатняга дня знаходзіўся ў штаце тэлекампаніі, зрэдку з'яўляўся на экране. У 2006 годзе ён заклікаў прэзідэнта Буша вывесці войскі з Іраку.

У. Кронкайт быў лаўрэатам шэрагу прэстыжных журналісцкіх прэмій. Яго прафесійныя метады выкладаліся студэнтам-журналістам у шматлікіх краінах свету, у прыватнасці ў СССР.

Катэгорыя:Журналісты ЗША
Аляксандраў (горад)

**Аляксандраў** () — горад (з 1778 года) у Расіі, адміністрацыйны цэнтр Аляксандраўскага раёна Уладзімірскай вобласці. Насельніцтва 63,0 тыс. чалавек (2008). Заснаваны ў XIV стагоддзі.

Горад размешчаны ў паўднёва-усходняй частцы Смаленска-Маскоўскага ўзвышша, за 125 км на паўночны захад ад Уладзіміра і за 111 км на паўночны ўсход ад Масквы. Вузел чыгуначных ліній Масква — Яраслаўль і Аляксандраў I — Кураўская. Аляксандраў уваходзіць у Залатое кальцо Расіі.

## Вядомыя асобы 
* Ніна Васільеўна Горбач (нар. 1925) — вучоны, ліхенолаг.

## Крыніцы 
Катэгорыя:Гарады Уладзімірскай вобласці
Катэгорыя:Залатое кальцо Расіі
Вуліца Марата Казея (Мінск)

**Вуліца Марата Казея** — была вуліца ў Кастрычніцкім раёне Мінска.

Адна з дзвюх безыменных вуліц вёскі Вількаўшчына.

Пасля ўключэння вёскі ў межы Мінска ў 1959 годзе, вуліца названа ў гонар Марата Казея (1929—1944), піянера-партызана ў Вялікую Айчынную вайну, Героя Савецкага Саюза.

Апошнія дамы па вуліцы Марата Казея знесены ў пачатку 2000-х, пасля будаўніцтва аднаго з цэхаў завода «Керамін», калі была вёска Вількаўшчына трапіла ў санітарна-ахоўную зону прадпрыемства і была расселена.

## Спасылкі 
* 

Катэгорыя:Вуліцы Мінска
Вуліца Карбышава (Мінск)

**Вуліца Карбышава** — вуліца ў Першамайскім раёне Мінска. Названа ў гонар Дзмітрыя Міхайлавіча Карбышава (1880—1945), савецкага военачальніка, Героя Савецкага Саюза.

## Спасылкі 
Катэгорыя:Вуліцы Мінска
Вуліца Міхася Лынькова (Мінск)

**Вуліца Міхася Лынькова** — вуліца ў Фрунзенскім раёне Мінска. Названа ў гонар Міхаіла Ціханавіча Лынькова (1899—1975), народнага пісьменніка Беларусі, акадэміка АН БССР.

## Спасылкі 
Катэгорыя:Вуліцы Мінска
Вуліца Карпава (Мінск)

**Вуліца Карпава**, вуліца ў Маскоўскім раёне раёне Мінска. Названа ў гонар Уладзіміра Барысавіча Карпава (1912—1977), удзельніка камуністычнага падполля і партызанскага руху ў гады Вялікай Айчыннай вайны, пісьменніка.

Вуліца Карпава злучае вуліцы Волаха, Розы Люксембург і Карла Лібкнехта.

## Спасылкі 
Катэгорыя:Вуліцы Мінска
Вуліца Казінца (Мінск)

**Вуліца Казінца** — вуліца ў Кастрычніцкім раёне Мінска. Названа ў гонар Ісая Паўлавіча Казінца (1910—1942), аднаго з арганізатараў і кіраўнікоў мінскага падполля ў гады Вялікай Айчыннай вайны, Героя Савецкага Саюза.

## Забудова 
* № 62 — Беларускі НДІ глебазнаўства і аграхіміі (архітэктары Н. Шпігельман, А. Беразоўскі, Н. Якушка).

## Спасылкі 
Вуліца Казінца на здымках 2022-23 гг.

Катэгорыя:Вуліцы Мінска
Вуліца Кедышкі (Мінск)

**Вуліца Кедышкі** — вуліца ў Першамайскім раёне Мінска. Названа ў гонар Мікалая Аляксандравіча Кедышкі (1923—1943), аднаго з арганізатараў і кіраўнікоў мінскага камуністычнага падполля, Героя Савецкага Саюза.

Вуліца Кедышкі бярэ пачатак ад вуліцы Талбухіна, перасякае вуліцу Каліноўскага і пераходзіць у вуліцу Карбышава.

## Спасылкі 
Катэгорыя:Вуліцы Мінска
Катэгорыя:Першамайскі раён (Мінск)
Вуліца Лейтэнанта Кіжаватава (Мінск)

**Вуліца Лейтэнанта Кіжаватава** — вуліца ў Кастрычніцкім раёне Мінска. Названа ў гонар Андрэя Мітрафанавіча Кіжаватава (1907—1941), начальніка заставы Брэсцкага пагранічнага атрада, абаронцы Брэсцкай крэпасці, Героя Савецкага Саюза.

## Забудова 
* № 58 — Гарадская клінічная бальніца хуткай медыцынскай дапамогі (архітэктары Н. Шпігельман, А. Шчэрба, Ю. Іваноў, В. Гацілаў).
* № 60д — 13-я гарадская дзіцячая клінічная паліклініка.

## Спасылкі 
Катэгорыя:Вуліцы Мінска
Вуліца Клумава (Мінск)

**Вуліца Клумава** — вуліца ў Партызанскім раёне Мінска. Названа ў гонар Яўгена Уладзіміравіча Клумава (1878—1944), урача, удзельніка руска-японскай, Першай сусветнай, Грамадзянскай войн, падпольшчыка ў гады Вялікай Айчыннай вайны, Героя Савецкага Саюза.

Пачынаецца ад вуліцы Алега Кашавога, ідзе ў заходнім напрамку да завулка Клумава. Да вуліцы Клумава выходзяць вуліцы Стаханаўская і Шчарбакова.

## Спасылкі 
Катэгорыя:Вуліцы Мінска
Вуліца Каржа (Мінск)

**Вуліца Каржа** — вуліца ў Маскоўскім раёне раёне Мінска. Названа ў гонар Васіля Захаравіча Каржа (1899—1967), аднаго з арганізатараў і кіраўнікоў партызанскага руху на тэрыторыі Беларусі ў гады Вялікай Айчыннай вайны, Героя Савецкага Саюза.

## Спасылкі 
Катэгорыя:Вуліцы Мінска
Вуліца Каржанеўскага (Мінск)

**Вуліца Каржанеўскага** — вуліца ў Кастрычніцкім раёне Мінска. Названа ў гонар Мікалая Канстанцінавіча Каржанеўскага (1904—1943), аднаго з арганізатараў і кіраўнікоў мінскага падполля ў гады Вялікай Айчыннай вайны.

## Спасылкі 
* Архітэктура вуліцы Каржанеўскага ў базе Рhotobuildings

Катэгорыя:Вуліцы Мінска
Вуліца Караля (Мінск)

**Вуліца Караля́** — вуліца ў Маскоўскім раёне раёне Мінска. Названа ў гонар Уладзіміра Адамавіча Караля (1912—1980), Народнага архітэктара СССР.

## Забудова 
* № 3 Беларускі інстытут правазнаўства
* № 7 (*вул. Шорная № 14*) — Будынак пачатку ХХ стагоддзя — 

## Спасылкі 
Катэгорыя:Вуліцы Мінска

Кароль Уладзімір Адамавіч
Вуліца Караткевіча (Мінск)

**Вуліца Караткевіча** — вуліца ў Кастрычніцкім раёне Мінска. Названа ў гонар Дзмітрыя Андрэевіча Караткевіча (1904—1943), члена Мінскага падпольнага гаркама КП(б)Б, кіраўніка разведвальнай работы.

## Славутасці 
* Дом 4: аб’ект з комплексу будынкаў першага аэравакзала ў Мінску (1920—1930)
* Дом 8: месца, дзе ў 1946—1948 гадах жыў Васіль Сцяпанавіч Паўзуноў, заслужаны пілот СССР і Герой Сацыялістычнай працы, які кіраваў палётамі ў суседнім аэрапорце.

## Крыніцы 
## Спасылкі 
* Вуліца Караткевіча на здымках 2024 г.

Катэгорыя:Вуліцы Мінска
Гусь-Хрустальны

**Гусь-Хрустальны** () — горад (з 1931) у Расіі, адміністрацыйны цэнтр Гусь-Хрустальнага раёна Уладзімірскай вобласці. Насельніцтва 61,9 тыс. чалавек (2008). Заснаваны ў 1756 годзе.

Горад размешчаны ў Мяшчоры на рацэ Гусь, за 63 км на поўдзень ад Уладзіміра.

Горад з’яўляецца адным з цэнтраў шкляной прамысловасці, ёсць некалькі прадпрыемстваў, якія спецыялізуюцца на выпуску вырабаў са шкла і хрусталю.

## Вядомыя асобы 
* Сяргей Сяргеевіч Корсакаў (1854—1900) — рускі псіхіятр
* Віктар Сцяпанавіч Пабедаў (1924—1988) — вучоны ў галіне лесазнаўства, доктар сельскагаспадарчых навук
* Рэм Іванавіч Салаухін (1930—1988) — савецкі фізік, член-карэспандэнт АН СССР, акадэмік АН БССР

## Літаратура 
* 

Катэгорыя:Гарады Уладзімірскай вобласці
Катэгорыя:Залатое кальцо Расіі

Катэгорыя:Населеныя пункты, заснаваныя ў 1756 годзе
Уладзімір (горад, Расія)

[thumb|250px|left|[Успенскі сабор (Уладзімір, Расія)|Успенскі сабор, усходні бок]]
**Уладзімір** () — горад у Расіі, адміністрацыйны цэнтр Уладзімірскай вобласці. Насельніцтва 339,5 тыс. чалавек (2008). Першае згадванне ў 990 годзе.

Размешчаны на левым беразе ракі Клязьмы, за 180 км на паўночны ўсход ад Масквы. Буйны транспартны вузел на аўтамабільнай (М-7 «Волга») і чыгуначнай (Масква — Ніжні Ноўгарад) магістралях (станцыя Уладзімір).

Плошча зямель у межах горада — 124,6 км², плошча самога горада 60 км². Горад уваходзіць у Залатое кальцо Расіі, з'яўляецца прызнаным турыстычным цэнтрам.

Прамысловасць: машынабудаванне (АТ «Аўтапрыбор», завод «Точмаш», трактарны завод, завод «Электрапрыбор»), хімічная прамысловасць (Уладзімірскі хімічны завод), энергетыка, харчовая прамысловасць.

## Вядомыя ўраджэнцы і жыхары 
* Юрый Барысавіч Левітан, савецкі дыктар радыё
* Мікалай Мікалаевіч Варонін (1904—1976) — расійскі савецкі археолаг, адзін з найбуйнейых спецыялістаў па гісторыі культуры і дойлідства Старажытнай Русі.
* Віталь Маклакоў (нар. 1970) — беларускі баскетбаліст і трэнер.
* Сяргей Іванавіч Танееў (1856—1915) — рускі кампазітар, піяніст, педагог.

## Гарады-пабрацімы 
## Літаратура 
* 
* *Диба Юрій*. Літописні свідчення про заснування міста Володимира наприкінці Х століття - Володимир на Лузі чи Владімір на Клязьмі

Катэгорыя:Гарады Уладзімірскай вобласці
Катэгорыя:Залатое кальцо Расіі
Аўтамагістраль Волга

**Федэральная траса М7 «Волга»** — аўтамабільная дарога федэральнага значэння ў Расіі: Масква — Уладзімір — Ніжні Ноўгарад — Казань — Уфа. Працягласць 1342 км.

## Спасылкі 
* Аўтамаршруты

Катэгорыя:Дарогі федэральнага значэння Расіі
Катэгорыя:Дарогі Маскоўскай вобласці
Катэгорыя:Дарогі Уладзімірскай вобласці
Катэгорыя:Дарогі Ніжагародскай вобласці
Катэгорыя:Дарогі Чувашыі
Катэгорыя:Дарогі Татарстана
Катэгорыя:Дарогі Башкартастана
Вязнікі

**Вязнікі** () — горад (з 1778) у Расіі, адміністрацыйны цэнтр Вязнікоўскага раёна Уладзімірскай вобласці. Насельніцтва 41,5 тыс. чалавек (2008). Заснаваны ў 1608 годзе.

Горад размешчаны на правым беразе ракі Клязьма на ўсходняй частцы гарахавецкага адгор'я, за 93 км ад Уладзіміра па аўтамабільнай дарозе М7 «Волга». Стаіць на месцы старажытнарускага горада Яраполча-Залескага.

Адзін з цэнтраў ільняной прамысловасці Расіі. Завод «Освор» (вытворчасць аўтатрактарнага абсталявання, аўтамабільнай светатэхнікі). завод радыёэлектроннай тэхнікі, швейная фабрыка, прадпрыемсты харчовай галіны.

## Вядомыя асобы 
* Іван Дыамідавіч Антошкін (1900—1944) — лётчык, Герой Савецкага Саюза (1940).
* Мікалай Іванавіч Гусеў (1899—1965) — жывапісец, графік і педагог.
* Аляксандр Васільевіч Дубаў (нар. 1955) — беларускі палітык.
* Валерый Мікалаевіч Кубасаў (1935—2014) — савецкі касманаўт.
* Іван Мікалаевіч Макараў (1903—1989) — савецкі дзяржаўны і партыйны дзеяч.
* Леў Іосіфавіч Максімаў (нар. 1928) — беларускі дыпламат.
* Ананій Васільевіч Сабашнікаў (1917—2003) — Герой Савецкага Саюза (1944).

Катэгорыя:Гарады Уладзімірскай вобласці
Плошча Цвярской заставы

**Плошча Цвярской заставы** — плошча на мяжы Цэнтральнай і Паўночнай адміністрацыйных акруг Масквы. Падзяляе 1-ю Цвярскую-Ямскую вуліцу і Ленінградскі праспект. На плошчы знаходзяцца Беларускі вакзал, станцыі метро «Беларуская» Кальцавой лініі і «Беларуская» Замаскварэцкай лініі, Цвярскі пуцяпровад.

Тэрыторыя плошчы і фрагменты прылеглых кварталаў уключаны ў ахоўную зону аб’ектаў культурнай спадчыны, асобныя будынкі атрымалі статус помнікаў.

Катэгорыя:Плошчы Масквы
Першая Цвярская-Ямская вуліца

**Першая Цвярская-Ямская вуліца** — вуліца ў Цэнтральнай адміністрацыйнай акрузе горада Масквы на тэрыторыі раёна «Цвярскі». Вуліца пачынаецца ад Трыумфальнай плошчы і ідзе да плошчы Цвярская Застава.

## Гісторыя 
Цвярская ямская слабада займала вялікую прастору з абодвух бакоў ад Цвярской дарогі, фурманы () забяспечвалі перавозку пошты, пасажыраў і грузаў спачатку па тракце Масква-Цвер, потым Масква-Санкт-Пецярбург. Слабада захоўвала свой характар да другой паловы XIX стагоддзя, але пасля будаўніцтва ў 1870 Смаленскага (цяпер Беларускага) вакзала пачалася актыўная забудова Цвярской-Ямской вуліцы. У 1872 годзе па ёй пусцілі конку, а ў пачатку XX стагоддзя — трамвай.

На скрыжаванні Першай Цвярской-Ямской вуліцы з сучаснай вуліцай Юліуса Фучыка знаходзілася пабудаваная выдатным архітэктарам Ф. А. Шэхтэлем у 1890—1902 гадах Мікольская капліца ў памяць пра дзень шлюбу імператара Мікалая II і імператрыцы Аляксандры Фёдараўны ў імя Мікалая Цудатворца пры храме Васіля Кесарыйскага (не захавалася).

У 1932 году Першая Цвярская-Ямская вуліца была аб’яднаная з Цвярской пад агульнай назвай — вуліца Горкага ў гонар пісьменніка А. М. Горкага. У 1990 годзе вуліцы вярнулі гістарычную назву.

Катэгорыя:Вуліцы Масквы
Ленінградскі праспект

**Ленінградскі праспект** — праспект, адна з найважнейшых транспартных магістраляў Масквы, размешчана ў Паўночнай адміністрацыйнай акрузе. Самая шырокая вуліца ў Маскве (да 120 м).

Праспект пачынаецца як працяг 1-й Цвярской-Ямской вуліцы, каля Беларускага вакзала. Далей праспект ідзе на паўночны захад і сканчаецца пасля скрыжавання з вуліцамі Алабяна і Балтыйскай, ля вышыннага будынка інстытута «Гідрапраект», дзе гэта магістраль падзяляецца на Ленінградскую шашу і Валакаламскую шашу.

## Грамадскі транспарт 
У 1933 годзе па цяперашнім праспекце прайшла першая ў СССР тралейбусная лінія.

У 1938 годзе пад праспектам прайшла Замаскварэцкая лінія метро са станцыямі Дынама, Аэрапорт і Сокал.

У 1901 годзе па цяперашнім праспекце пракладзеная трамвайная лінія ад Беларускага вакзала да Пятроўскага парку.

Катэгорыя:Вуліцы Масквы
Катэгорыя:Праспекты Масквы
Гарахавец

**Гарахавец** () — горад у Расіі, адміністрацыйны цэнтр Гарахавецкага раёна Уладзімірскай вобласці. Насельніцтва 13,4 тыс. чалавек (2008). Першае згадванне ў 1158 годзе.

Горад размешчаны ў Волжска-Окскім міжрэччы, на правым беразе Клязьмы, за 12 км ад чыгуначнай станцыі Гарахавец (в. Вялікава) на лініі Масква-Ніжні Ноўгарад, за 157 км на ўсход ад Уладзіміра.

У горадзе дзейнічае шэраг прадпрыемстваў сферы паслуг (гасцініца, некалькі кафэ і рэстаранаў), шкляная вытворчасць. Ёсць прадпрыемствы сувязі (Гарахавецкі філіял ААТ «Электрасувязь» г. Уладзіміра). ГЗПТА «Элеватармельмаш» (завод пад'ёмна-транспартнага абсталявання), шклотарны завод ТАА «Русджам»

Катэгорыя:Гарады Уладзімірскай вобласці
Катэгорыя:Залатое кальцо Расіі
Трыумфальная плошча (Масква)

**Трыўмфальная плошча** — плошча ў Маскве паміж Вялікай Садовай, 1-й і 2-й Брэсцкімі, 1-й Цвярской-Ямской вуліцамі, Аружэйным завулкам, Садовай-Трыумфальнай і Цвярской вуліцамі.

Раён плошчы да канца XVI ст. уяўляў сабой палі, па якіх ішла Цвярская дарога (на Цвер і далей на Ноўгарад). У часы пры Фёдары Іаанавічы (у 1592-93 гадах) былі пабудаваныя сцены земляногп горада, Цвярскія вароты якога знаходзіліся на месцы плошчы. З вонкавага боку сцяны была Цвярская-Ямская слабада, г.зн. слабада фурманаў, якія абслугоўвалі Цвярскую дарогу; з унутранага боку жылі варатнікі - вартаўнікі брамы Крамля, Кітай-горада і Белага горада. У XVII ст. частка двароў на захад ад Цвярской вуліцы была выцесненая стральцамі, а пасля ліквідацыі стральцоў у канцы таго ж стагоддзя перайшла ў рукі купцоў.

У 1958 годзе ў цэнтры плошчы быў устаноўлены помнік Уладзіміру Маякоўскаму працы Кібальнікава.
У 1960 годзе пад плошчай па лініі Садовага кольца пракладзены транспартны тунэль.
У 1974 годзе знесены будынак тэатра «Сучаснік» (былы «Альказар»).
## Славутасці 
* Пекін (гасцініца, Масква)

Катэгорыя:Плошчы Масквы
Плошча Шарля дэ Голя

**Плошча Шарля дэ Голя** — плошча на поўначы Масквы, у Аляксееўскім раёне Паўночна-усходняй адміністрацыйнай акругі; на праспекце Міру насупраць галоўнага ўваходу ва Усерасійскага выставачнага цэнтра перад гасцініцай «Космас». Названа ў 1990 годзе ў гонар Шарля дэ Голя (1890—1970), ваеннага і грамадскага дзеяча, прэзідэнта Францыі ў 1959—1969 гадах.

Катэгорыя:Плошчы Масквы
Плошча Новадзявочага Манастыра

**Плошча Новадзявочага Манастыра** () — плошча ў цэнтры Масквы, у Хамоўніках, паблізу Новадзявочага манастыра паміж Вялікай і Малой Пірагоўскай вуліцамі, Лужнецкім і Новадзявочым праездамі і вуліцай 10-годдзя Кастрычніка.

## Паходжанне назвы 
Плошча атрымала назву па блізкасці да Новадзявочага манастыра. У 1928—1948 гадах — плошча 10-годдзя Кастрычніка.

Катэгорыя:Плошчы Масквы
Красная плошча (Масква)

**Красная плошча** () — плошча ў цэнтры Масквы, галоўная і найбольш вядомая плошча расійскай сталіцы, размешчана ля паўночна-усходняй сцяны Крамля, паміж Крамлёўскім праездам, праездам Васкрасенскія вароты, Мікольскай вуліцай, Іллінкай, Варваркай і Крамлёўскай набярэжнай. На захад ад яе знаходзіцца Маскоўскі Крэмль, на ўсход — ГУМ, Кітай-горад, на поўнач — Гістарычны музей і Сабор Казанскай іконы Божай Маці, на поўдзень — Пакроўскі сабор (храм Васіля Блажэннага).

## Крыніцы 
## Літаратура 
* 

Катэгорыя:Вуліцы паводле алфавіта

Катэгорыя:Кітай-горад
Катэгорыя:Месцы пакаранняў смерцю
Лубянская плошча

**Лубянская плошча** () — плошча ў цэнтры Масквы, непадалёк ад Чырвонай плошчы. Знаходзіцца паміж Тэатральным праездам, Мікольскай вуліцай, Новай плошчай, Лубянскім праездам, Мясніцкой вуліцай, вуліцай Вялікая Лубянка і Гарматнай вуліцай.

## Гісторыя 
Назва Лубянка ўпершыню згадана ў летапісе у 1480 годзе, калі Іван III загадаў наўгародцам, выселеным у Маскву пасля падзення рэспублікі, сяліцца ў гэтым месцы. Менавіта пры ўдзеле наўгародцаў была пабудавана царква Святой Сафіі, па прыкладу Сафійскага сабора ў Ноўгарадзе, і менавіта яны назвалі гэты раён Лубянкай, у гонар Лубяніц — раёна Ноўгарада.

У 1926 годзе плошча была перайменаваная ў плошчу Дзяржынскага, у гонар Фелікса Дзяржынскага, заснавальніка ВЧК — савецкай службы дзяржбяспекі. Адначасова была пераназваная і вуліца Вялікая Лубянка ў вуліцу Дзяржынскага. У 1991 годзе плошчы было вернута ранейшая назва — Лубянская плошча.

Катэгорыя:Плошчы Масквы
Адміністрацыйны падзел Масквы

:**
1. Цэнтральная адміністрацыйная акруга
2. Паўночная адміністрацыйная акруга
3. Паўночна-усходняя адміністрацыйная акруга
4. Усходняя адміністрацыйная акруга
5. Паўднёва-усходняя адміністрацыйная акруга
6. Паўднёвая адміністрацыйная акруга
7. Паўднёва-заходняя адміністрацыйная акруга
8. Заходняя адміністрацыйная акруга
9. Паўночна-заходняя адміністрацыйная акруга
10. Зеленаградская адміністрацыйная акруга]]
**Адміністрацыйны падзел Масквы''' — узаемазлучаная сістэма тэрытарыяльных адзінак, створаная ў межах горада. Тэрытарыяльнымі адзінкамі Масквы з’яўляюцца раёны і адміністрацыйныя акругі, якія маюць назвы і межы, замацаваныя прававымі актамі горада Масквы.

Раён — тэрытарыяльная адзінка Масквы, якая ўтвараецца з улікам гістарычных, геаграфічных, горадабудаўнічых асаблівасцяў адпаведных тэрыторый, колькасці насельніцтва, сацыяльна-эканамічных звестак, размяшчэння транспартных камунікацый, наяўнасці інжынернай інфраструктуры і іншых асаблівасцяў тэрыторыі.

Адміністрацыйная акруга — тэрытарыяльная адзінка горада Масквы, якая ўтвараецца для адміністрацыйнага кіравання адпаведнай тэрыторыяй. Адміністрацыйная акруга складаецца з некалькі раёнаў горада Масквы. Межы адміністрацыйнай акругі не могуць перасякаць меж раёнаў.

На дадзены момант у Маскве 132 раёны і 12 адміністрацыйных акруг.
Nokia 6680

**Nokia 6680** — трохдыяпазонны смартфон фірмы Nokia.

Смартфон для працы з выявамі, дае магчымасць адпраўляць і праглядаць відэакліпы падчас гутаркі.

## Тэхнічныя характарыстыкі 
## Спасылкі 
* Апісанне на сайце Nokia
* Апісанне  на сайце onliner.by

Катэгорыя:Сотавыя тэлефоны Nokia
Катэгорыя:Смартфоны
Паўночная адміністрацыйная акруга

**Паўночная адміністрацыйная акруга** — акруга горада Масквы. Знаходзіцца на поўначы Масквы і складаецца з 16 раёнаў. Насельніцтва 880 тыс. чалавек.

Раёны:

* Аэрапорт
* Бегавы
* Бяскуднікаўскі
* Войкаўскі
* Усходняе Дзягуніна
* Галавінскі
* Дзмітраўскі
* Заходняе Дзягуніна
* Копцева
* Левабярэжны
* Малжанінаўскі
* Савёлаўскі
* Сокал
* Ціміразеўскі
* Харашоўскі
* Хоўрына
## Насельніцтва 
Катэгорыя:Масква
Цэнтральная адміністрацыйная акруга

**Цэнтральная адміністрацыйная акруга** — акруга горада Масквы. Знаходзіцца ў цэнтры Масквы і складаецца з 10 раёнаў. У акрузе размешчана шмат тэатраў, амаль усе маскоўскія вакзалы, большасць Міністэрстваў Расійскай Федэрацыі. А таксама Крэмль, Дом урада РФ, Дзяржаўная дума, Савет Федэрацыі. Значную частку тэрыторыі акругі займаюць розныя офісныя будынкі.

Межы ЦАА амаль супадаюць з гарадскімі межамі горада да 1912 года (за выключэннем раёна Сакольнікі, які ўваходзіць ва Усходнюю адміністрацыйную акругу).

Плошча 66 км², насельніцтва 701,1 тыс. чалавек.

## Раёны 
* Арбат
* Басманны
* Замаскварэчча
* Краснасельскі
* Мяшчанскі
* Прэсненскі
* Таганскі
* Цвярскі
* Хамоўнікі
* Якіманка
## Насельніцтва 
## Некаторыя вуліцы 
* Другая Цвярская-Ямская вуліца
* Трэцяя Цвярская-Ямская вуліца

## Спасылкі 
* Партал Цэнтральнай адміністрацыйнай акругі Масквы 

Катэгорыя:Адміністрацыйны падзел Масквы
Вуліца Зоі Касмадзям’янскай (Мінск)

**Вуліца Зоі Касмадзям’янскай** — вуліца ў Першамайскім раёне Мінска. Названа ў гонар Зоі Анатолеўны Касмадзям’янскай (1923—1941), камсамолкі-партызанкі, Героя Савецкага Саюза.

## Спасылкі 
Катэгорыя:Вуліцы Мінска
Катэгорыя:Першамайскі раён (Мінск)
Вуліца Алега Кашавога (Мінск)

**Вуліца Алега Кашавога** — вуліца ў Партызанскім раёне Мінска. Названа ў гонар Алега Васільевіча Кашавога (1926—1943), камісара і члена штаба падпольнай камсамольскай арганізацыі «Маладая гвардыя», Героя Савецкага Саюза.

## Перасячэнні 
Пралягае ад вуліцы Даўгабродскай (у раёне ст. метро «Трактарны завод») у паўднёва-заходнім кірунку паўз бульвар Трактарабудаўнікоў, перасякаючы вуліцы Стаханаўскую, Шчарбакова, Партызанскі праспект, да злучэння вуліц Ванеева, Трасцянецкай і праспекта Ракасоўскага (у раёне аўтавакзала «Усходні»).

## Транспарт 
Рух грамадскага транспарту па вуліцы невялікі — курсіруе аўтобусы маршруту № 43, а на перасячэнні з вуліцай Грыцаўца знаходзіцца канцавы прыпынак тралейбуса № 49. Пасля перасячэнні з Партызанскім праспектам па вуліцы арганізаваны рух тралейбусаў № 19, 20, 30, 36, 49 і 67.

## Спасылкі 
* Вуліца Алега Кашавога на map.by 
* Фотаздымкі вуліцы 2021 г.

Катэгорыя:Вуліцы Мінска
Катэгорыя:Партызанскі раён (Мінск)
Вуліца Кандрата Крапівы (Мінск)

**Вуліца Кандрата Крапівы** — вуліца ў Маскоўскім раёне раёне Мінска. Названа ў гонар Кандрата Крапівы (Кандрата Кандратавіча Атраховіча) (1896—1991), народнага пісьменніка БССР, акадэміка і віцэ-прэзідэнта АН БССР.

## Спасылкі 
Катэгорыя:Вуліцы Мінска
Вуліца Куляшова (Мінск)

**Вуліца Куляшова** — вуліца ў Заводскім раёне Мінска. Названа ў гонар Аркадзя Куляшова (1914—1971), народнага паэта БССР.

## Спасылкі 
Катэгорыя:Вуліцы Мінска
Вуліца Купрыянава (Мінск)

**Вуліца Купрыянава** — вуліца ў Маскоўскім раёне Мінска. Названа ў гонар Пятра Іванавіча Купрыянава (1926—1944), савецкага партызана, разведчыка дзеючай арміі, Героя Савецкага Саюза.

## Скверы 
На скрыжаванні з вуліцай Карла Лібкнехта размешчаны скверы Лютэранскі сквер, з вуліцай Волаха — Маламядзвежынскі сквер.

## Спасылкі 
Катэгорыя:Вуліцы Мінска
Вуліца Іскаліева (Мінск)

**Вуліца Іскаліева** — вуліца ў Заводскім раёне Мінска. Названа ў гонар Сундуткалі Іскаліева (1924—1944), удзельніка вызвалення Беларусі, Героя Савецкага Саюза.

Ідзе ад вуліцы Тухачэўскага да вуліцы Райніса.

## Спасылкі 
Катэгорыя:Вуліцы Мінска
Вуліца Зубачова (Мінск)

**Вуліца Зубачова** — вуліца ў Кастрычніцкім раёне Мінска. Названа ў гонар Івана Мікалаевіча Зубачова (1898—1944), аднаго з кіраўнікоў абароны Брэсцкай крэпасці.

## Спасылкі 
Катэгорыя:Вуліцы Мінска
Катэгорыя:Кастрычніцкі раён (Мінск)
Вуліца Карыцкага (Мінск)

**Вуліца Карыцкага** — вуліца ў Заводскім раёне Мінска. Названа ў гонар Сяргея Дзям’янавіча Карыцкага (1913—1944), камандзіра кавалерыйскага эскадрона, Героя Савецкага Саюза.

## Апісанне 
Вуліца Карыцкага забудоўвалася ў 1950-я і 1960-я гады. Вуліца злучае вуліцы Пляханава і Жылуновіча.

На скрыжаванні з Пляханава знаходзіцца Мінскі дзяржаўны каледж тэхналогій камунальнай гаспадаркі, на скрыжаванні з Жылуновіча — кінатэатр «Камсамолец»

Цэнтральная частка вуліцы забудавана двухпавярховымі дамамі, а каля скрыжаванняў — трохпавярховымі.

На доме № 1 у 1985 годзе ўстаноўлена мемарыяльная дошка.

## Транспарт 
Па вуліцы няма руху грамадскага транспарту, але на вуліцы Пляханава ёсць аднайменны прыпынак — Карыцкага, дзе спыняюцца тралейбусы № 35 і № 56.

## Спасылкі 
Катэгорыя:Вуліцы Мінска
Вуліца Ермака (Мінск)

**Вуліца Уладзіміра Ермака** — вуліца ў Цэнтральным раёне Мінска. Названа ў гонар Уладзіміра Іванавіча Ермака (1924—1943), савецкага воіна, Героя Савецкага Саюза. У раёне вуліцы — прыватная забудова.

## Спасылкі 
Катэгорыя:Вуліцы Мінска
Вуліца Дзімітрава (Мінск)

**Вуліца Дзімітрава** — вуліца ў Цэнтральным раёне Мінска. Названа ў гонар Георгія Міхайлавіча Дзімітрава (1882—1949), дзеяча балгарскага і міжнароднага рабочага і камуністычнага руху.

## Спасылкі 
Катэгорыя:Вуліцы Мінска
Катэгорыя:Аб’екты, названыя ў гонар Георгія Дзімітрава
Усходняя адміністрацыйная акруга

**Усходняя адміністрацыйная акруга** — акруга горада Масквы. Знаходзіцца на ўсходзе Масквы і складаецца з 16 раёнаў. Буйнейшая па тэрыторыі і другая па колькасці насельніцтва акруга Масквы. Насельніцтва 1 386 тыс. чалавек.

Раёны:

* Багародскае
* Вешнякі
* Усходняе Ізмайлава
* Пасёлак Усходні
* Ізмайлава
* Гальянава
* Іванаўскае
* Касіно-Ухтомскі
* Метрагарадок
* Навагірэева
* Паўночнае Ізмайлава
* Пярова
* Праабражэнскае
* Сакаліная Гара
* Сакольнікі
* Навакасіно
## Насельніцтва 
Катэгорыя:Масква
Паўднёва-ўсходняя адміністрацыйная акруга

**Паўднёва-ўсходняя адміністрацыйная акруга** — акруга горада Масквы. Знаходзіцца на паўднёвым ўсходзе Масквы і складаецца з 12 раёнаў. Плошча 117,56 км². Насельніцтва 1141,8 тыс. чалавек.

Раёны:

* Выхіна-Жулебіна
* Капотня
* Кузьмінкі
* Ляфортава
* Любліно
* Мар’іна
* Някрасаўка
* Ніжагародскі
* Пячатнікі
* Разанскі
* Тэкстыльшчыкі
* Южнапартовы
## Насельніцтва 
Катэгорыя:Масква
Паўднёва-заходняя адміністрацыйная акруга

**Паўднёва-заходняя адміністрацыйная акруга** — акруга горада Масквы. Знаходзіцца на поўдні Масквы і складаецца з 12 раёнаў. Плошча 111,362 км², насельніцтва 1176,23 тысяч чалавек.

Раёны:

* Акадэмічны
* Гагарынскі
* Зюзіна
* Канькова
* Катлоўка
* Ламаносаўскі
* Обручаўскі
* Паўночнае Бутава
* Паўднёвае Бутава
* Чаромушкі
* Цёплы Стан
* Ясенева
## Насельніцтва 
Катэгорыя:Масква
Паўднёвая адміністрацыйная акруга

**Паўднёвая адміністрацыйная акруга** — адна з 12 акруг горада Масквы, якая размешчана на поўдні Масквы і складаецца з 16 раёнаў.

Раёны:

* Бірулёва Усходняе
* Бірулёва Заходняе
* Брацеева
* Данілаўскі
* Данскі
* Зяблікава
* Маскварэчча-Сабурава
* Нагаціна-Садоўнікі
* Нагацінскі Затон
* Нагорны
* Арэхава-Барысава Паўночнае
* Арэхава-Барысава Паўднёвае
* Царыцана
* Чартанава Паўночнае
* Чартанава Цэнтральнае
* Чартанава Паўднёвае

## Агляд 
Паўднёвая акруга займае плошчу 131,177 км² — 12,2 % тэрыторыі Масквы. З поўначы яна абмежавана Ленінскім праспектам, з поўдня — МКАД, з усходу — далінай Масквы-ракі, з захаду — далінай ракі Катлоўкі і масівам Бітцаўскага лесу. У складзе акругі — 16 раёнаў.

У акрузе жыве 1709 тыс. чалавек. Пры гэтым буйныя раёны Арэхава-Барысава Паўднёвае, Бірулёва Усходняе, Чартанава Паўднёвае і іншыя, якія традыцыйна лічаць «спальнымі», суседнічаюць з прамысловымі раёнамі.

Прамысловасць на поўдні Масквы з’явілася ў пачатку XVII стагоддзя, а многія прадпрыемствы перасягнулі стогадовую мяжу. Станам на 2024 год, у акрузе дзейнічае 186 прадпрыемстваў і арганізацый навукова-прамысловага комплексу, 16,5 тысяч малых і сярэдніх прадпрыемстваў, на якіх працуе агулам каля 293 тысячы чалавек, а таксама 6&nbsp;116 прадпрыемстваў спажывецкага рынку.

У Паўднёвай акрузе размешчаны 105 лячэбна-прафілактычных устаноў. У акрузе размешчаны ўстановы адукацыі і культуры (тэатры, музеі, кінаканцэртныя залы, бібліятэкі, выставачныя залы, палацы і дамы культуры, студыі).

Экалагічны стан у акрузе на нізкім узроўні, што абумоўлена буйнымі прамзонамі і інтэнсіўнымі аўтамабільнымі магістралямі.

Помнікамі прыроды мясцовага значэння кваліфікуецца даліна ракі Гародні, Аршынаўскі парк, сядзіба Загор’е, Шмялёўскі і Царыцынскі ручаі з далінамі.

Па тэрыторыі Паўднёвай акругі ідзе пяць ліній метро — Замаскварэцкая, Серпухаўска-Ціміразеўская, Люблінска-Дзмітраўская, Вялікая кальцавая і Бутаўская.

## Крыніцы 
Катэгорыя:Масква
Заходняя адміністрацыйная акруга

**Заходняя адміністрацыйная акруга** — акруга горада Масквы. Знаходзіцца на захадзе Масквы і складаецца з 13 раёнаў. Плошча 153 км², насельніцтва 1058 тысяч чалавек.

Раёны:
* Унукава
* Дарагамілава
* Крылацкае
* Кунцава
* Мажайскі
* Нова-Перадзелкіна
* Ачакава-Мацвееўскае
* Праспект Вярнадскага
* Раменкі
* Сонцава
* Трапарова-Нікуліна
* Філёўскі Парк
* Філі-Давыдкава

Катэгорыя:Масква
Паўночна-заходняя адміністрацыйная акруга

**Паўночна-заходняя адміністрацыйная акруга** — акруга горада Масквы. Знаходзіцца на паўночным захадзе Масквы і складаецца з 8 раёнаў. Плошча 107 км², насельніцтва каля 800 тысяч чалавек.

Раёны:

* Куркіна
* Міціна
* Пакроўскае-Стрэшнева
* Паўночнае Тушына
* Страгіно
* Харашова-Мнёўнікі
* Шчукіна
* Паўднёвае Тушына

Катэгорыя:Масква
Служба ў рэзерве

**Служба ў рэзерве**, асаблівы від воінскай службы, які складаецца ў абавязковым выкананні грамадзянамі, якія падлягаюць на тэрміновую ваенную службу, вайсковага абавязку шляхам праходжання службы ў вайсковых часцях, іншых арганізацыях Узброеных Сіл ці транспартных войскаў Рэспублікі Беларусь на занятках і навучальных зборах у мэтах атрымання ваенна-ўліковай спецыяльнасці без спынення працоўнай дзейнасці 

Катэгорыя:Узброеныя сілы Беларусі
Паўночна-ўсходняя адміністрацыйная акруга

**Паўночна-ўсходняя адміністрацыйная акруга** — акруга горада Масквы, якая размешчана на паўночным усходзе Масквы і складаецца з 17 раёнаў. Плошча 106,7 км². Насельніцтва 1108,2 тыс. чалавек. Жылая і прамысловая забудова складае каля 63 %, зялёныя насаджэнні каля 36 %.

Раёны:

* Аляксееўскі
* Алтуф’еўскі
* Бабушкінскі
* Бібірава
* Бутырскі
* Ліянозава
* Ласінаастроўскі
* Марфіна
* Раён Мар'іна Рошча
* Астанкінскі
* Атраднае
* Растокіна
* Свіблава
* Паўночнае Мядзведкава
* Пасёлак Паўночны
* Паўднёвае Мядзведкава
* Яраслаўскі
## Насельніцтва 
## Гл. таксама 
* Плошча Шарля дэ Голя

Катэгорыя:Масква
Гіпацэнтаўр (герб)

**«Гіпацэнтаўр», «Кітаўрус»** — літоўскі прыватнаўласніцкі герб, які выяўляе кентаўра (каня, у якога галава, грудзі і рукі чалавека).

## Апісанне 
У агульнапрынятай форме герба, вядомай з пачатку 16 ст., кентаўр гэты мае замест хваста пашчу цмока альбо змяі, якую паражае страла, выпушчаная з лука рукамі самой жа істоты. Колер поля бываў розным: так, для Кітаўруса Гедроўцаў гербоўнікі занатоўваюць срэбнае поле, а на каляровай выяве герба біскупа Паўла Гальшанскага, зробленай у 16 ст., Кітаўрус змешчаны на зялёным пагорку ў сінім полі.

Найстарэйшыя выявы гэтага герба, якія дайшлі да нашага часу, змешчаны на пячатках Сямёна Іванавіча і Міхаіла Іванавіча Гальшанскіх з 1422 (пры дакументах Мельніцкай дамовы) — абодва гэтыя кентаўры ўзброеныя, але ні адзін з іх не лукам. Паводле опісу 16 ст., згубленая на сённяшні дзень пячатка Сямёна Іванавіча з 1388 таксама мела выяву кентаўра. Акрамя Гальшанскіх, гербам і яго адменамі карысталіся Гарнастаі, Гедройцы, Свірскія, Сесіцкія і інш.

У легендзе аб Палемоне Кітаўрус названы сярод гербаў, прынесеных продкамі літоўскай арыстакратыі з Рыму. Да князёў гэтага герба легенда залічвае не толькі міфічных Гольшу, Гедруса і інш., але і шэраг несумненна гістарычных асоб, у прыватнасці Трайдзеня.

Жыгімонт Стары надаў герб з кітаўрусам у зялёным полі польскаму мястэчку Лютомерск (цяпер ужываецца як герб гміны). У цяперашні час выява Кітаўруса змешчана ў гербах Гальшан і Старых Дарог (былых уладанняў Гальшанскіх), а таксама ў гербе літоўскага мястэчка Сесікай (радавога гнязда Сесіцкіх).

File:Coat of Arms of Halszany, Belarus.svg|Герб Гальшан
File:BIA Stare Drogi COA.svg|Герб Старых Дарог
File:Siesikai_COA.png|Герб Сесікай
File:POL gmina Lutomiersk COA.svg|Герб гміны Лютомерск

## Літаратура 
* Насевіч В. Гальшанскія // ЭВКЛ. Т. 1. С. 491—493.
* Puzyna J. O poczodzeniu kniazia Fedka Nieświskiego. Miesiecznik Heraldiczny. 1911. № 5-6.
* Piekosiński Franciszek. Hipocentaur albo Kitaurus. // Heraldyka polska wieków średnich. Akademia Umiejętności, Kraków, 1889, s. 226—227.

## Спасылкі 
* Гербы беларускае шляхты 

Гіпацэнтаўр